চ্যাম্পিয়ন্স লিগের গ্রুপ পর্বে বুধবার পিএসভি আইন্দোভেনকে ৪-১ গোলে উড়িয়ে দিল বায়ার্ন মিউনিখ। গোল করলেন জোসুয়া কিমিচ, থোমাস মুলার, রবার্ট লেয়নডস্কি এবং আরয়েন রবেন।
বুন্দেশলিগায় দুই ম্যাচ ড্র এবং চ্যাম্পিয়ন্স লিগেই আগের ম্যাচে আতলেতিকো দে কলকাতার বিরুদ্ধে পর বুধবারের জয় স্বস্তি দিয়েছে বার্য়ান ম্যানেজার কার্লো আনচেলোত্তিকে। ম্যাচের তাঁর মন্তব্যেও সেটা বোঝা গিয়েছে। বলেছেন, ‘‘যে কোনও শক্তিশালী প্রতিপক্ষের বিরুদ্ধে শুরু ভাল না হলে ম্যাচ জেতা যায় না। আজ প্রথম থেকেই আমরা ছন্দে খেলেছি।’’ আইন্দোভেনের হয়ে একমাত্র গোল লুসিয়ানোর।
একইদিনে চ্যাম্পিয়ন্স লিগের অন্য ম্যাচে লুদগরেৎসকে ৬-০ বিধ্বস্ত করে দিল আর্সেনাল। হ্যাটট্রিক করলেন মেসুত ওজিল। বাকি তিনটি গোল করেছেন অ্যালেক্সিস স্যাঞ্চেজ, থিও ওয়ালকট এবং অ্যালেক্স অক্সাইড চেম্বারলিন। জয়ের পরেও উচ্ছ্বাস দেখাননি আর্সেন ওয়েঙ্গার। বলেছেন, ‘‘আগে নক আউট পর্বে উঠি। তারপর আনন্দ করা যাবে। আপাতত, লুদগরেৎসের বিরদ্ধে অ্যাওয়ে ম্যাচটা নিয়ে ভাবছি। ঘরের মাঠে ওদের বিরুদ্ধে স্কোরলাইনটা এরকম হবে না।’’